निःसंदेह कांशीराम को यह श्रेय जाता है कि उन्होंने कम से कम उत्तर प्रदेश में दलितों को स्वतन्त्र राजनैतिक शक्ति बना दिया। लेकिन इस शक्ति का इस्तेमाल सौदेबाज़ी के लिए हुआ बदलाव के लिए नहीं ! मैं ऐसा इसलिए बोल रहा हूं कि आज की परिस्थिति में उत्तर प्रदेश का बहुजन आंदोलन कहां खड़ा है।आज ऐसा लग रहा है जैसे उत्तर प्रदेश में दलित राजनीति और संगठन का कोई वजूद ही नही है।आज चौतरफा सामंती मनुवादी हमले के दौर में बहुजन दलित समाज असंगठित और लाचार स्थिति में खड़ा है।आज दलित उत्पीड़न के खिलाफ कोई ‘भीम गर्जना’ सुनाई नहीं देती। और जो दलित नवजवान डट कर सामने आते हैं कांशीराम की पार्टी उनके साथ खडे होना तो दूर उनको राजनैतिक दुश्मन बताती है।